Komission asetus (ETY) N:o 1863/90, annettu 29 päivänä kesäkuuta 1990, Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta annetun neuvoston asetuksen (ETY) N:o 4045/89 soveltamista koskevista yksityiskohtaisista säännöistä



Virallinen lehti nro L 170 , 03/07/1990 s. 0023 - 0026

Suomenk. erityispainos Alue 3 Nide 33 s. 0019

Ruotsink. erityispainos Alue 3 Nide 33 s. 0019



KOMISSION ASETUS (ETY) N:o 1863/90, annettu 29 päivänä kesäkuuta 1990, Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta annetun neuvoston asetuksen (ETY) N:o 4045/89 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta 21 päivänä joulukuuta 1989 annetun asetuksen (ETY) N:o 4045/89(1), ja erityisesti sen 19 artiklan, sekä katsoo, että asetuksessa (ETY) N:o 4045/89 on erityisesti säädetty yhteisön osallistumisesta tiettyjen sellaisten jäsenvaltioiden maksamien menojen rahoitukseen, jotka aiheutuvat lisähenkilöstön palkkauksesta, järjestelmän soveltamisesta vastaavien yksiköiden henkilöstön koulutuksesta sekä atk- ja toimistovarusteiden ostamisesta; järjestelmän yhdenmukaisen soveltamisen takaamiseksi osana soveltamista koskevia yksityiskohtaisia sääntöjä on aiheellista täsmentää tietyt menot, joihin voidaan myöntää yhteisön rahoitustukea, on lisäksi aiheellista määrittää tavat, joilla arviot ja tosiasialliset tilitykset on laadittava sekä aikataulu komissiolle annettavista tiedonannoista, lisäksi on säädettävä, että jäsenvaltioiden on säilytettävä perusteena olevat asiakirjat tietyn aikaa, jotta komissiolla on mahdollisuus tarkastaa asetuksen (ETY) N:o 4045/89 20 artiklan mukaisesti yhteisön rahoittamat erityismenot, ja tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa annetaan tarpeelliset yksityiskohtaiset säännöt sen järjestelmän täytäntöönpanemiseksi, jolla yhteisö rahoittaa lisämenot, joihin jäsenvaltiot ovat sitoutuneet asetuksen (ETY) N:o 4045/89 13, 14 ja 15 artiklan mukaisesti. 2 artikla 1 Asetuksen (ETY) N:o 4045/89 13 artiklan 3 kohdassa tarkoitetut palkat käsittävät kaikki suoritetut määrät, mukaan lukien korvaukset ja perhelisät sekä pakolliset kansalliset sosiaaliturva- ja eläkemaksut, pois lukien verot ja veroluonteiset maksut. 2 Asetuksen (ETY) N:o 4045/89 13 artiklan 3 kohdassa tarkoitetut matkakulut käsittävät kansallisten säännösten ja määräysten ja/tai kansallisen käytännön mukaisesti maksetut työmatkoista aiheutuvat henkilöstöön kuuluvien liikennekulut, majoituskulut ja oleskelukulut. 3 Asetuksen (ETY) N:o 4045/89 14 artiklassa tarkoitetut koulutuksesta aiheutuvat kulut käsittävät kaikki tosiasialliset menot, jotka aiheutuvat kurssien ja seminaarien järjestämisestä, mukaan lukien erityisesti koulutuksesta vastaavien henkilöiden palkkiot, koulutukseen osallistuvien henkilöstöön kuuluvien matkakulut sekä heidän käyttöönsä annetun oheismateriaalin. 4 Asetuksen (ETY) N:o 4045/89 15 artiklassa tarkoitetuilla `atk- ja toimistovarusteilla` tarkoitetaan kaikkia atk-varusteita, mukaan lukien materiaalitoiminnot, tiedonvälitykseen liittyvät välineet kuten puhelimet, telekopiolaitteet, teleks sekä näiden laitteiden asentamiskustannukset, lukuun ottamatta tavanomaisia toimistovarusteita. 5 Jäsenvaltioiden on ilmoitettava laskentamenetelmä ja käytetyt perusmäärät yhteisön rahoitusosuuden määrittämiseksi 1 ja 2 kohdassa tarkoitetuista menoista. 3 artikla 1 Jäsenvaltioiden on kunakin vuonna ennen kesäkuun 15 päivää toimitettava komissiolle kyseessä olevan kalenterivuoden osalta tiedoksi yksityiskohtaiset arvionsa asetuksen (ETY) N:o 4045/89 13 15 artiklan mukaisista menoista. Arvio on laadittava liitteessä olevan taulukon mukaisesti. 2 Komissio tarkastaa kolmenkymmenen päivän kuluessa 1 kohdassa tarkoitettujen arvioiden vastaanottamisesta kyseessä olevat ilmoitukset ja maksaa jäsenvaltiolle ennakon näiden tietojen perusteella. Komissio ilmoittaa tarvittaessa jäsenvaltioille, joita asia koskee, menot, joihin ei voida myöntää yhteisörahoitusta. 3 Kaikkien jäsenvaltioiden on viimeistään kunkin vuoden toukokuun 15 päivänä esitettävä komissiolle tilitys edellisenä vuotena maksetuista menoista. Tilitys on laadittava liitteessä olevan taulukon mukaisesti. 4 Komissio tekee kolmen kuukauden kuluessa menoja koskevan tilityksen vastaanottamisesta päätöksen määrästä, joka vastaa menoja, joista yhteisö ottaa vastatakseen; kyseinen määrä maksetaan jäsenvaltiolle siten, että siitä vähennetään 2 kohdassa tarkoitetut ennakot. 5 Vuoden 1990 menojen osalta jäsenvaltioiden on toimitettava 1 kohdassa tarkoitettu arvio tiedoksi komissiolle ennen 15 päivää lokakuuta 1990. 4 artikla Jäsenvaltioiden on säilytettävä kaikki maksuihin liittyvät asiakirjat sekä kaikki menojen perusteena olevat asiakirjat vähintään kolmen vuoden ajan kyseessä olevan varainhoitovuoden jälkeen asetuksen (ETY) N:o 4045/89 13, 14 ja 15 artiklan mukaisesti. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1990. Komission puolesta Ray MAC SHARRY Komission jäsen (1) EYVL N:o L 388, 30.12.1989, s. 18 LIITE VUOSITTAINEN ARVIO/ILMOITUS(1) ASETUKSEEN (ETY) N:o 4045/89 PERUSTUVAN TOIMINNAN TOTEUTTAMISEKSI TARPEELLISISTA MENOISTA >KAAVION ALKU> VUOSI 19.. MÄÄRÄT KANSALLISENA VALUUTTANA 1 Henkilöstön palkkaus (13 artikla) 1.1 PALKAT Lisähenkilöstön määrä verrattuna 31 päivään joulukuuta 1989: Kokonaismenot kansallisena valuuttana: Kokonaismeno = (2) tai (kiinteämääräinen) (3) × (virkamiesten määrä) = 1.2 MATKAKULUT Virkamiesten määrä: Kokonaismenot kansallisena valuuttana: Kokonaismeno: (2) tai (kiinteämääräinen) (3) × (virkamiesten määrä) = 1.3 KORVAUKSET (1.1 yhteensä) + (1.2 yhteensä) = Kokonaismeno: Yhteisön rahoitusosuus prosenttisesti määrään asti YHTEISÖN RAHOITUSOSUUS (2) Perusteena olevien asiakirjojen on oltava liitteenä. (3) Ilmoittakaa laskentamenetelmä ja käytetyt perusmäärät liitteessä. 2 Koulutuksesta aiheutuvat menot (14 artikla) Toiminnan laatu Päivämäärä Paikka Osallistujamäärä Menot Yhteensä: Kokonaismenot: Yhteisön rahoitusosuus prosenttisesti määrään asti YHTEISÖN RAHOITUSOSUUS 3 Varusteiden osto (15 artikla) Varusteiden laatu Käyttötarkoitus Yksikköhinta Määrä Meno Yhteensä: Kokonaismenot: Yhteisön rahoitusosuus prosenttisesti määrään asti YHTEISÖN RAHOITUSOSUUS POSTISIIRTO-/PANKKITILI: VAHVISTETAAN ETTÄ menot, joihin haetaan yhteisön rahoitusosuutta on suoritettu/suoritetaan(1) 1 päivästä tammikuuta 19.. 31 päivään joulukuuta 19.. asetuksen (ETY) N:o 4045/89 13, 14 ja 15 artiklassa säädetyin edellytyksin; kyse on lisämenoista, jotka liittyvät suoritettavien tarkastusten laskemiskynnyksen alentamiseen tai tarkastusten laadun parantamiseen tarkoitettujen varojen käyttöön ottamiseen. (Toimivaltaisen viranomaisen leima ja allekirjoitus) (1) Yliviivatkaa tarpeeton maininta.>KAAVION LOOPU> (1) Yliviivatkaa tarpeeton maininta.